ཁུལ་དེར་སེར་སྐྱ་འགོ་བྱེད་མང་པོས་ངོས་སྒུག་སྡོད་བྱས་ཡོད་ཀྱང༌།ང་ཚོས་ཡུན་འགོར་ཆེན་པོ་མིན་པ་བྱེད་དགོས།གང་ཡིན་ཞེ་ན།ང་ཚོ་འཕགས་བོད་ས་མཚམས་སུ་མ་སླེབས་བར་ལམ་ཕྱོགས་གཞན་དག་ནས་རྒྱ་མིས་བཀག་འགོག་བྱེད་ཉེན་ཡོད་པ་རེད།ཡང་བདུན་ཕྲག་གཅིག་གི་རིང་ང་ཚོས་ཆེས་མཐོའི་རི་བརྒྱུད་ཀྱི་དཀྱིལ་ནས་ཡོང་བར་ཕལ་ཆེར་ཉིན་རེར་ལ་རེ་འཛེགས་དགོས་བྱུང་ཞིང༌།ལ་རོང་ཁག་འགའ་ཤས་སུ་གངས་རྣམས་སྲ་མཁྲེགས་སུ་གྱུར་ཏེ་འཁྱགས་འདྲེད་དང༌།ལ་ལར་འདམ་རྫབ་མང་བས་བདེ་བགྲོད་དཀའ་བ་འདུགསྐབས་རེ་ང་ཚོ་མཐོ་ཚད་ཕི་ཊི་སྟོང་ཕྲག་བཅུ་དགུ་ཙམ་དུ་སླེབས་སྐབས་གངས་ལྷག་བུ་ཡུག་འཚུབ་སྟེ་ཤིན་ཏུ་གྲང་བས་རྐང་ལག་འཁྱགས་རེང་དུ་འགྲོ་ཉེན་ཡང་ཡོང་འདུག་བགྲོད་ལམ་འདི་དག་ནི་རི་ཁུལ་དུ་གནས་པའི་ཚོང་རིགས་བཟོད་སྲན་ཅན་ཚོའི་རྒྱུ་འགྲུལ་བྱེད་ས་མ་གཏོགས་དབུས་ནང་ལྷ་སའི་མི་ཚོས་འགྲུལ་བཞུད་བྱེད་པར་དཀའ་ཚེགས་ཆེ་ཙམ་ཡོད།